
Ministru kabineta rīkojums Nr. 610
Rīgā 2025. gada 23. septembrī (prot. Nr. 39 25. §)
Par valstij piekrītošā nekustamā īpašuma Darba ielā 11–38, Talsos, Talsu novadā, nodošanu Talsu novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1, 43. pantu un 45. panta pirmo daļu Valsts ieņēmumu dienestam nodot bez atlīdzības Talsu novada pašvaldības īpašumā valstij piekrītošo dzīvokļa īpašumu (nekustamā īpašuma kadastra Nr. 8801 900 1781) – dzīvokli Nr. 38 (telpu grupas kadastra apzīmējums 8801 003 0024 017 038) un tam piekrītošās 295/26841 kopīpašuma domājamās daļas no dzīvojamās mājas (būves kadastra apzīmējums 8801 003 0024 017) – Darba ielā 11, Talsos, Talsu novadā (turpmāk – dzīvokļa īpašums), lai saskaņā ar Pašvaldību likuma 4. panta pirmās daļas 10. punktu to izmantotu pašvaldības funkcijas īstenošanai – sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.
· 2. Talsu novada pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Pilnvarot Talsu novada pašvaldību parakstīt nostiprinājuma lūgumu dzīvokļa īpašuma ierakstīšanai zemesgrāmatā un īpašuma tiesību nostiprināšanai valsts vārdā, kā arī veikt citas nepieciešamās darbības īpašuma tiesību nostiprināšanai zemesgrāmatā.
· 4. Talsu novada pašvaldībai, nostiprinot zemesgrāmatā īpašuma tiesības uz dzīvokļa īpašumu:
· 4.1. nostiprināt īpašuma tiesības zemesgrāmatā uz valsts vārda Viedās administrācijas un reģionālās attīstības ministrijas personā vienlaikus ar Talsu novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Talsu novada pašvaldība nodrošina šā rīkojuma 1. punktā minētās funkcijas īstenošanu;
· 4.3. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja dzīvokļa īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

